Hólmarar mættu spræku liði Njarðvíkinga í Stykkishólmi í lokaumferð Dominos deildar karla í gærkvöldi . Heimamenn mættu eitthvað illa fyrirkallaðir til leiks og virtust ekki tilbúnir í upphafi fyrsta leikhluta á meðan glaðvakandi gestirnir sigu fram úr . Heimamenn tóku þó við sér og voru einungis fjórum stigum á eftir gestunum í lok leikhlutans 23:27 . Í öðrum leikhluta komst Snæfell yfir og héldu forystunni þegar flautað var til hálfleiks 44 : 43 . Njarðvíkingar mættu grimmir til leiks í seinni hálfeik og náðu góðri forystu þegar þriðja leikhluta lauk 65 : 57 . Fjórði leikhluti var hins vegar eign heimamanna sem gáfu sig allan í leikinn með mikilli baráttu . Frammistaðan skóp fjögurra stiga sigur að lokum 83 : 79 sem tryggði Hólmurum þriðja sæti Dominos deildarinnar . Sigurður Þorvaldsson var stigahæstur í liði Snæfells í leiknum með 22 stig . Ryan Amaroso kom næstu með 21 stig , Jay Threatt var með 10 , Sveinn Arnar Davíðsson 9 , Jón Ólafur Jónsson 9 , Pálmi Freyr Sigurgeirsson 8 og Stefán Karl Torfason 4 . Þar sem Njarðvík hafnaði í sjötta sæti mæta Hólmarar þeim á nýjan leik í átta liða úrslitum . Þar má búast við hörkuviðureign eins og leikur gærkvöldsins sýndi fram á . Úrslitakeppnin hefst á fimmtudaginn og fer fyrsti leikur liðanna fram í Stykkishólmi .